CELEX: 32005D0746
Language: lt
Date: 1129766400000
Title: 2005/746/EB: 2005 m. spalio 20 d. Komisijos sprendimas, iš dalies keičiantis Sprendimą 2004/452/EB, susijusį su įstaigų, kurių tyrėjai gali naudotis konfidencialiais duomenimis mokslo reikmėms, sąrašu (pranešta dokumentu Nr. C(2005) 4026)   (Tekstas svarbus EEE)

25.10.2005   
            
            
               LT
            
            
               Europos Sąjungos oficialusis leidinys
            
            
               L 280/16
            
         
      KOMISIJOS SPRENDIMAS
   
   2005 m. spalio 20 d.
   iš dalies keičiantis Sprendimą 2004/452/EB, susijusį su įstaigų, kurių tyrėjai gali naudotis konfidencialiais duomenimis mokslo reikmėms, sąrašu
   (pranešta dokumentu Nr. C(2005) 4026)
   (Tekstas svarbus EEE)
   (2005/746/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. vasario 17 d. Tarybos reglamentą (EB) Nr. 322/97 dėl Bendrijos statistikos (1), ypač į jo 20 straipsnio 1 dalį,
   kadangi:
   
               (1)
            
            
               Norint sudaryti galimybę rengti statistines išvadas mokslo reikmėms, 2002 m. gegužės 17 d. Komisijos reglamentu (EB) Nr. 831/2002, įgyvendinančiu dėl teisės naudotis konfidencialiais duomenimis mokslo reikmėms Tarybos reglamentą (EB) Nr. 322/97 dėl Bendrijos statistikos (2), siekiama nustatyti sąlygas, kuriomis galėtų būti suteikta teisė naudotis Bendrijos valdžios institucijai perduotais konfidencialiais duomenimis, bei apibrėžti Bendrijos ir šalies valdžios institucijų bendradarbiavimo taisykles, siekiant palengvinti tokią prieigą.
            
         
               (2)
            
            
               2004 m. balandžio 29 d. Komisijos sprendimu 2004/452/EB, susijusiu su įstaigų, kurių tyrėjai gali naudotis konfidencialiais duomenimis mokslo reikmėms, sąrašu (3) buvo nustatytas įstaigų, kurių tyrėjai gali naudotis konfidencialiais duomenimis mokslo reikmėms, sąrašas.
            
         
               (3)
            
            
               Kornelio universitetas (Niujorko valstija, Jungtinės Amerikos Valstijos) turi būti laikomas nustatytas sąlygas atitinkančia įstaiga, ir todėl jį reikia įtraukti į Reglamente (EB) Nr. 831/2002 3 straipsnio 1 dalies c punkte nurodytą agentūrų, organizacijų ir institucijų sąrašą.
            
         
               (4)
            
            
               Šiame sprendime numatytos priemonės yra suderintos su Statistinių duomenų konfidencialumo komiteto nuomone,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/452/EB priedas keičiamas šio sprendimo priedo tekstu.
   2 straipsnis
   Šis sprendimas yra skirtas valstybėms narėms.
   
      Priimta Briuselyje, 2005 m. spalio 20 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 52, 1997 2 22, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 133, 2002 5 18, p. 7.
   
      (3)  OL L 156, 2004 4 30, p. 1. Sprendimas su pakeitimais, padarytais Sprendimu 2005/412/EB (OL L 140, 2005 6 3, p. 11).
   
      PRIEDAS
      Įstaigos, kurių tyrėjai gali naudotis konfidencialiais duomenimis mokslo reikmėms
      Europos centrinis bankas
      Ispanijos centrinis bankas
      Italijos centrinis bankas
      Kornelio universitetas (Niujorko valstija, Jungtinės Amerikos Valstijos)